CAN Y PREN CWYRDDLAS, 

ÎÎT DA.NGOS T 

SIOMEDIGAETH 0 RODDI HYDER AR Y BYD DAE- 
AROL, A’R BODDLONDEB O YM^DIRIED 
YN Y GrWIR AMDDIFFYA 
Ton—‘ ‘ Diniweidrwydd 
Ar ryw ddiwmod hafaidd hynod, 

Mewn myfyrdod wrthwy’m hun, 

Mi orphwysais dan bren gwyrddlaa, 

Heb gymdeithas unrhyw ddyn ; 

Griddfan 'roeddwn ac och’neidio, 

Holi a chwestiyno’n ddwys, 

P’le cawn gyfaill erbyn adfyd, 

I roddi’m goglyd a’m holl bwys. 

Dechreuais chwilio’r greadigaetb 
Eang, helaeth, odiaeth, w*iw, 

Megys plentyn anghall, cyndyn, 

I ’mofyn rhosyn hardd ei liw; 

Edryeh arno, hwnw’n gwywo 
Rhwng fy nwylo heb ddim lles; 

Colli ’ngafael arno’n ddirgel, 

Ar yr awel gynta’ o wres. 

Pe meddwn ranau gwledydd India, 

\ Sidan Persia, aur Peruw, 

Cyfoeth Twrci a Mwscofi, 

- I’m difyru tra b’wyf byw, 

Hwy gymerent eu hadenydd, 

Ryw foreuddydd neu brydnawn, 

Megys ’deryn gwyllt i’r goedwig, 

Aü gynyg arno byth ni chawn. 

Gwraig a phlant, a ífryns anwylgu, 

Sydd yn cefnu árna’ yn lân, 

Gan fy ngadael yn fy nhrafael, 

Gwres, a rhyfel brwd, a thân; 

Pan ddélo ’stormydd fel cawödydd 
Mawr o gystudd ar fy mhen, 

Ni welaf gyfaill dianwadal 
A all fy nghynal dan y nen. 

Mi welais genyf ífrynd a hoífais, 

Ac mi a’i cerais megys brawd} 

Adda,wodd imi ddillad melfed, 

A gwisg o ’sgarlad am fy nghnawd; 

Mi gawn bob peth wrth fodd fy nghalon, 

Os byddwn iddo yn ffyddlon was; 

C3awn fyw’n ddiddiffyg, fel gwr boneddig, 

A dawns a miwsig yn ei blas. 

Miysgriienaf enw’r cyfaill, 

Y Bro a’i ddichell llawn o frad, 

. Llawn o dwyll a llawn o wenwyn, 

0 gopa ei goryn hyd ei draed, 
Addawodd imi fil o bethau, 

Nes fy hudo â chwedl dêg; 

Er mor Uyfned oedd ei ’madrodd, 

Ni chyflawnodd un o ddeg. 

Dechreuais goffa yr addewidion, 

A fuasai rhyngom ni cyn hyn, 

P’le mae’r byw fel gŵr boneddig f 
P’le mae’r crys o gamric gwyn ? 

P’le mae’r gwely mân-blu tyner? 

P’le mae’r gadair wiwber ddrud f 
P’le mae’r seigiau bras a’r swcwr ? 

P’le mae’r gwin a’r parlwr clyd f 

P’le mae’r dillad hardd o felfed ? 

P’le mae’r wisg o sgarlad main ? 

P’le mae’r etifeddiaeth wiw-gof ? 

Ai i gyd yn anghof ’raeth y rhai’n ? 
P’le maer tai a’r tiroedd llydain ? 

P’ìe mae’r arian ? P’le mae’r aur ? 
Bho addewaist imi’n ernest, 

Beth dal gŵr gonest ond ei air. 

P’le mae’r hawddfyd a’r pleserau, 

A’r trysorau hardd eu drych ? 

P’le mae’r march a gaf farchogaeth 3 
P’le mae’r etifeddiaeth wych ? 

Fe’m hatebai’n ddigon chwerw, 

A golwg arw, salw ei wedd, 

Na chawn i ganddo ond arch ac amdo,. 
Na thir i’w geibio ond hyd fy medd. 

Fe aeth fy nghalon yn aflonydd, 

Pan glywais i ’r fath newydd syn, 

Ar ol ymdeithio yn fy lludded, 

Tylau, gwared, pant, a bryn 
Haf a gauaf, tywydd garw ! 

Goddefais lawer chwerw loes; 

Y byd a’i olud a ddifianodd, 

Fe’m gadawodd tan y groes. 

Hudodd Demas, crogodd Judas, 

A Haman ddiras gyda rhai’n, 
Jesebel, a’r cawr Gollah, 

A roddodd rhwng y cvvn a’r brain; 
Arweiniodd fyrddiwn wrth ei gadwyn, 
I’r pwll dwfwn dan y clo; 

Tynodd berfedd hen Jehoram, 

Yr adyn truan, trwm yw’r tro. 

Fe yrodd Ahab i wallgofi, 

A Zimri i ymlosgi yn y tân; 

Y Brenin Herod, er mor laned, 

A roddodd rhwng y pryfaid mân; 
Mawrion grugiau’n erbyn creigydd, 
Curodd ’menydd llawer mil; 

Y mae’n arwain pawb ar ddidro 
Na byddo yn rhodio’r llwÿbr cnl. 

Ni chaf ddarllen gair na’i wrando, 

Na myfyrio am fyd a ddaw, 
Aflonyddu fy meddyliau, 

Weithiau yma, ac weithiau draw; 

0 fy nhroed i gopa ’nghoryn, 

Fe wnaeth fy esgyrn gwan yn friw, 
Nes magu llawer dolur chwerw; 
’ltwy’n haner marw er bod yn fyw. 

Ffarwel iddo, mi a’i gadawa’, 

Af oddi yma i ryw wlad bell; 

Mae fy hyder a fy ngobaith 
Y caf fi ryw gydymaith gwell; 
Gwell yw dau nag un bob oesoedd, 

I dramwy trwy’r ardaloedd cul; 
Y’mhob gofìdiau a chaledi, 

Mae’r Iesu’n well na deg can miL 

Fe drugarha’dd o’i nefol anian 

Wrth ferch y wraig o Ganaan wlad* 
Fe ddaeth yn union a’r Mab afradloa 
Adre’n dirion at ei Dad ; 

Cyfaill ffyddlon pur ei anian, 

Nerth i’r egwan,—eadarn dŵr,— 
Am ei braidd y mae’n gofalu 
Cyn ac wedi’r diluw dw’r. 

Fe fu gyda’r prophwyd Jona 
Gynt yn mol .y morfil mawr, 

Gyda Dafydd yn rhyfela 
Gynt â hen Goliah gawr ; 

Gyda Paul, a’r hen ddysgyblion, 

Yn tawelu’r ’storom gref; 

Gyda Pedr ar y dyfroedd, 

Ymafiodd yn ei ddwylaw eb 
Dyma’r perl a gâr fy enaid, 

Y’mhob caethiwed bach a mawr* 
Crist yn groyw’, dyna ei enw, 

Sydd yn îlanw nef a iìawr ; 

Perl a bery yn dragywydd, 
l'eri o ddefnydd mawi- ei bria, 

Alpha, Omega, fy enaid cofia, 

Na foddlona ar ddim syddîs. 

Perl ni thoddir, perl ni losgir, 

Perl ni threulir byth i ma’s; 

Perl a welir yn dysgleirio 
Pan ddarfyddo’r ddaear las ; 

Perl a wna i’r sawl a’i caffo 
Seinio cân na dderfydd byth, 

© fewn i gaerau’r nefoedd olau, 

Y’mysg myrddiýnau—rif y gwlith. 

Mi gaf weithian, fel Philomel, 

Itoi ergyd ar yr organ bêr, 

I’r hwn a’m carodd ae a’m nerthodd, 

Awdwr bydoedd mawr y sêr, 

Tad goleuni, Awdwr bywyd, 

Pwysaf ar ei addewid ef,— 

Taened droswy’ 'i aden dirion 
Pan y delo’r ’storom gref. 

Fe addawodd imi wisgdedd gwynion, 

Yn lle bratiau budron tlawd, 

Gwisg a bery heb waethygu, 

Cyfiawnder Iesu, anwylgu Frawd; 

Gwisg drag’wyddol ni heneiddia, 

Gwisg yw hon na threulia ddim, 

Gwisg briodas yw ei henw, 

Gwisg a geidw byth yn wyn. 

Pe meddwn ddawn rhyw angel uchod, 

Neu seintiau’r ddaear isod faith , 

A chanu’n gynii flwyddau ganmil, 

Yn mysg yr epil eiddil iaith, 

Methu wnawn a chwrdd â geiriau, 

Boddi wnai’m synwyrau’n iân; 

Chwilio a darllen pob ysgrifen, 

Methu a gorphen ar y gân. 

Caned yr angylion wchod, 

A seintiau’r ddaear isod faith, 

Caned clych a chaned organ, 

A phob adeiyn wiwlan iaith; 

Llwch a baban anwybodus, 

Ac anfedrus iawn wyf fi: 

Haleliwia, sain Hosanna, 

Mi ddystewaf— cenwch chwi. 

